CELEX: 52015PC0491
Language: sk
Date: 2015-10-13
Title: Zmenený návrh ROZHODNUTIE RADY o uzavretí Dohody o leteckej doprave medzi Európskym spoločenstvom a jeho členskými štátmi na jednej strane a Spojenými štátmi americkými na strane druhej

EURÓPSKA KOMISIA
            V Bruseli13. 10. 2015
            COM(2015) 491 final
            2006/0058(CNS)
            Zmenený návrh
            ROZHODNUTIE RADY
            o uzavretí Dohody o leteckej doprave medzi Európskym spoločenstvom a jeho členskými štátmi na jednej strane a Spojenými štátmi americkými na strane druhej
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               V dňoch 25. a 30. apríla 2007 Európske spoločenstvo a jeho členské štáty na jednej strane a Spojené štáty americké na strane druhej podpísali dohodu o leteckej doprave (ďalej len „Dohoda o leteckej doprave medzi EÚ a USA“). Účelom uvedenej dohody bolo okrem iného uľahčiť rozširovanie príležitostí v oblasti medzinárodnej leteckej dopravy otvorením prístupu na trhy a maximalizovaním prínosov pre spotrebiteľov, letecké spoločnosti, pracovníkov a spoločenstvá na oboch stranách Atlantického oceánu.
            
            
               Pokiaľ ide o EÚ, zmluvnými stranami tejto dohody je Únia, ako aj jej členské štáty. Členské štáty ukončili postup ratifikácie v roku 2014. Chorvátska republika pristúpi k dohode v súlade s postupom stanoveným v akte o podmienkach pristúpenia Chorvátska k EÚ.
            
            
               Predmetným návrhom sa mení pôvodný návrh Komisie [2006/0058 (CNS)]
                  1
               , a to najmä s cieľom zohľadniť nadobudnutie platnosti Lisabonskej zmluvy. Na zjednodušenie preskúmania uvedeného návrhu Radou sa celý príslušný text predkladá ako zmenený návrh.
            
            
               2.VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU 
            
            
               Neuplatňuje sa.
            
            
               3.PRÁVNE PRVKY NÁVRHU
            
            
               Neuplatňuje sa.
            
            
               4.VPLYV NA ROZPOČET 
            
            
               Neuplatňuje sa.
            
            
               2006/0058 (CNS)
            
            
               Zmenený návrh
            
            
               ROZHODNUTIE RADY
            
            
               o uzavretí Dohody o leteckej doprave medzi Európskym spoločenstvom a jeho členskými štátmi na jednej strane a Spojenými štátmi americkými na strane druhej
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 100 ods. 2 v spojení s článkom 218 ods. 6 písm. a),
            
            
               so zreteľom na návrh Európskej komisie,
            
            
               so zreteľom na súhlas Európskeho parlamentu
                  2
               , 
            
         
         
            
               keďže:
            
            
               (1)Komisia dojednala v mene Európskeho spoločenstva a členských štátov dohodu o leteckej doprave so Spojenými štátmi americkými (ďalej len „dohoda“) v súlade s rozhodnutím Rady, ktorým sa Komisia poveruje začať rokovania.
            
            
               (2) Dohoda bola podpísaná 25. a 30. apríla 2007. Mala  by sa schváliť v mene Únie,
            
            
               PRIJALA TOTO ROZHODNUTIE: 
            
            
               Článok 1
            
            
               1. Týmto sa v mene Únie schvaľuje Dohoda o leteckej doprave medzi Európskym spoločenstvom a jeho členskými štátmi na jednej strane a Spojenými štátmi americkými na strane druhej (ďalej len „dohoda“).
            
            
            
               2. Predseda Rady určí osobu alebo osoby splnomocnené uložiť v mene Európskej únie schvaľovaciu listinu podľa článku 26 dohody s cieľom vyjadriť súhlas Únie s tým, že bude touto dohodou viazaná, a urobí toto oznámenie: 
            
            
                  „V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom a od tohto dátumu vykonáva všetky práva a preberá všetky záväzky Európskeho spoločenstva. Z tohto dôvodu sa odkazy na „Európske spoločenstvo“ v texte dohody podľa potreby vykladajú ako odkazy na „Európsku úniu“.“
            
            
               Článok 2
            
            
               1. Úniu v spoločnom výbore zriadenom podľa článku 18 uvedenej dohody zastupuje Komisia.
            
            
               2. Pozíciu, ktorú má Únia zaujať v rámci spoločného výboru, pokiaľ ide o záležitosti, na ktoré sa vzťahujú články 14 a 20 dohody, prijme Komisia po porade s osobitným výborom vymenovaným Radou.
            
            
            
            
               Článok 3
            
            
               Toto rozhodnutie nadobúda účinnosť dňom jeho prijatia.
            
            
            
            
               V Bruseli
            
            
               
                     Za Radu
               
            
         
         
            
               
                     predseda
               
            
         
         
            
                  
                     (1)
                  http://eur-lex.europa.eu/legal-content/SK/TXT/?qid=1427727730466&uri=CELEX:52006PC0169(02)
               
               
                  
                     (2)
                  Ú. v. EÚ C 81 E/01, 15.3.2011.